אל-בילאל טורה

אל-בילאל טורה (בצרפתית: El Bilal Touré; נולד ב-3 באוקטובר 2001 באביג'אן שבחוף השנהב) הוא כדורגלן מאלי המשחק בעמדת החלוץ בקבוצת אטאלנטה ובנבחרת מאלי.

קריירת מועדונים 
טורה נולד בחוף השנהב וגדל במחלקות נוער מקומיות.

ב-3 בינואר 2020 חתם בסטאד ריימס מליגת העל הצרפתית. ב-1 בפברואר ערך את הופעת הבכורה שלו במועדון, כשהבקיע את שער הבכורה שלו במועדון בניצחון 1–4 על אנז'ה במסגרת המחזור ה-22 בליגה לעונת 2019/2020. בחצי העונה הראשונה שלו במועדון ערך שבע הופעות ליגה והבקיע שלושה שערים, ובעונתו השנייה במועדון ערך 33 הופעות ליגה והבקיע ארבעה שערים.

ב-1 בספטמבר 2022 חתם באלמריה מהלה ליגה.

ב-29 ביולי 2023 חתם באטאלנטה מהסרייה א' תמורת 28 מיליון אירו.

קריירה בינלאומית 
טורה זכה עם נבחרת מאלי עד גיל 20 בגביע אפריקה לאומות עד גיל 20 בשנת 2019.

ב-9 באוקטובר 2020 ערך את הופעת הבכורה שלו בנבחרת מאלי, כשהבקיע את שער הבכורה שלו בנבחרת בניצחון 0–3 על נבחרת גאנה במשחק ידידות.

תארים 
נבחרת מאלי עד גיל 20
 גביע אפריקה לאומות עד גיל 20 (1): 2019

קישורים חיצוניים

הערות שוליים 

כדורגלנים מאלים
חלוצי כדורגל מאלים
כדורגלני סטאד ריימס
כדורגלני אלמריה
כדורגלני נבחרת מאלי
כדורגלני גביע אפריקה לאומות 2021
מאלים שנולדו ב-2001
כדורגלני אטאלנטה